text: Curs en Facility Management | Xarxa Punt TIC
  From 30/10/2017 - 10:00
  to 22/12/2017 - 14:00
  Formació en Facility Management de FMIC i Citilab. 2017. Source: Citilab-Cornellà. Licence: Tots els drets reservats
  FMIC i Citilab orienten aquesta formació a la reconversió de perfils professionals cap a l'àmbit laboral de tendència del Facility Management. Aquest concepte defineix la gestió integral d'edificis i serveis generals, tenint en compte totes les persones, espais, processos i tecnologies presents en una organització pública o privada.
  Des de Citilab expliquen que actualment el Facility Management és un àmbit en creixement, donat l'estalvi d'un 40% de costos en manteniments i serveis que suposa tant a empreses com a institucions públiques.
  Es tracta d'un curs de 144 hores lectives. Es desenvoluparà del 30 d'octubre al 22 de desembre de 2017, de 10.00 a 14.00 hores, de dilluns a divendres.
  A la finalització del curs, l'alumnat format com a Facility Manager serà competent en la gestió global de serveis i infraestructures com ara el manteniment, la gestió de compres, la reorganització de llocs de treball o l'atenció telefònica, entre molts altres. Per tant, és una formació molt adequada per professionals de manteniment, seguretat, neteja, construcció, jardineria, recepció, mecànica, electricitat, climatització, consergeria o inclús de l'organització d'esdeveniments.
  Aquest curs gratuït s'adreça a persones en situació d'atur, que acreditin la seva situació com a demandants d'ocupació al SOC i siguin residents a l'Àrea Metropolitana de Barcelona.
  Per a més informació podeu consultar aquest enllaç. També podeu fer la pre-inscripció emplenanat aquest formulari.